Tweejarige kritiek ná hy byna verdrink in swembadDie helikopter waarmee die seun na die hospitaal geneem is. Foto: Verskaf ŉ Tweejarige seun is in ŉ kritieke toestand in ŉ Johannesburgse hospitaal nadat hy Vrydag byna in ŉ swembad by ŉ huis in Kempton Park verdrink het. Santi Steinmann, woordvoerder van Netcare 911, het gesê paramedici is omstreeks 11:57 na die huis in Bonaeropark ontbied. “Die kind was reeds uit die swembad gehaal toe paramedici by die toneel opgedaag het en iemand was besig om mond-tot-mond-asemhaling toe te pas,” het sy gesê. Paramedici het by die persoon oorgeneem en daarmee volgehou totdat hy op die behandeling reageer het. Hy is op ŉ ventilator geplaas en met ŉ helikopter na ŉ nabygeleë hospitaal geneem vir verdere behandeling. Die omstandighede rondom die voorval is nog nie bekend nie